Nettet går bananas over Tesla-shorts

Tesla-bossen Elon Musk har i årevis truet med at lave et sæt “short shorts”, for at joke med de investorer, der har tabt eksorbitante summer på at shorte Tesla – altså satset penge på, at selskabet mistede værdi. Men nu har Tesla gjort joken til virkelighed og sat Tesla-shorts til salg.

Shortsene er Tesla-røde og på fronten bærer de Tesla-logoet, mens bagsiden prydes af ordnet ‘S3XY’ – de fire modelnumre på selskabets biler.

Søndag tweetede Musk, at shortsene var sat til salg på Teslas offcielle hjemmeside – med en prislap på $69.420, hvilket ligner en kæk henvisning til den af Musks egne dumheder. I 2018 tweetede han nemlig, at han overvejede at købe alle aktier og tage Tesla af børsen – til en pris per aktie på 420 dollars.

Du skal dog skynde dig, hvis du vil sikre dig et par Tesla-shorts; trods en pris på over 500 kroner per par, bliver shortsene revet væk og i skrivende stund er der kun størrelse XL tilbage på websitet.

Teslas short shorts – klik for større.

Efter Musks tweet fik shoppen så massivt mange besøgende, at den ikke kunne håndtere de mange ordrer.

Dang, we broke the website
— Elon Musk (@elonmusk) July 5, 2020

Limited edition short shorts now available at https://t.co/5EmNcTBvJv
— Elon Musk (@elonmusk) July 5, 2020

Tilbage i 2018 sendte Elon Musk en kasse med shorts til David Einhorn, en kendt hedde fund manager som havde shortet Tesla. Nu er joken blevet til et virkeligt produkt …

Nettet går bananas over Tesla-shorts